OpenLLM-France/wikimedia huggingface dataset:
# Mâchecourt

Mâchecourt és un municipi francès situat al departament de l'Aisne i a la regió dels Alts de França. L'any 2007 tenia 142 habitants.

## Demografia
### Població

El 2007 la població de fet de Mâchecourt era de 142 persones. Hi havia 46 famílies de les quals 12 eren unipersonals (8 homes vivint sols i 4 dones vivint soles), 13 parelles sense fills i 21 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 57 habitatges, 48 eren l'habitatge principal de la família, 6 eren segones residències i 3 estaven desocupats. Tots els 57 habitatges eren cases. Dels 48 habitatges principals, 39 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 2 tenien dues cambres, 7 en tenien tres, 15 en tenien quatre i 24 en tenien cinc o més. 41 habitatges disposaven pel capbaix d'una plaça de pàrquing. A 26 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mâchecourt el 2009 :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 4 |
| 12 | 45 a 49 | 8 |
| 0 | 40 a 44 | 8 |
| 8 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 8 |
| 8 | 15 a 19 | 8 |
| 4 | 10 a 14 | 0 |
| 8 | 5 a 9 | 4 |
| 0 | 0 a 4 | 8 |

## Economia

El 2007 la població en edat de treballar era de 90 persones, 62 eren actives i 28 eren inactives. De les 62 persones actives 49 estaven ocupades (30 homes i 19 dones) i 12 estaven aturades (6 homes i 6 dones). De les 28 persones inactives 6 estaven jubilades, 11 estaven estudiant i 11 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Mâchecourt hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Mâchecourt a l'INSEE.
* Évolution et structure de la population Fitxa amb el detall de dades de Mâchecourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Màquina d'escriure d'estil Shu

La màquina d'escriure d'estil Shu (xinès simplificat: 舒式打字机, pinyin: Shū Shì Dǎzìjī) és un tipus de màquina d'escriure adaptada per als caràcters xinesos creada per Shu Zhendong i comercialitzada en la dècada del 1920.
Fou la primera màquina d'escriure adaptada a l'escriptura xinesa amb distribuició comercial. Es va crear el 1919 i patentar el 1922. Distribuida per la Commercial Press de Shanghai, va rebre cobertura internacional en ser exhibida a l'Exposició Internacional del Sesquicentenari de Filadèlfia, als Estats Units, el 1926.
El 1922, per a promocionar el producte, Wan Laiming i Wan Guchan van fer un curtmetratge publicitari, que és la primera pel·lícula de la història del cinema d'animació xinés.

## Referències

* 1 2 «Noticia sobre una máquina de escribir china» p. 45. Blanco y Negro, 13-06-1926. [Consulta: 4 novembre 2020].
* 1 2 «舒式打字机发明者后人讲述与世博80年的情缘». Sina.com.cn, 17-12-2009. [Consulta: 4 novembre 2020].
* ↑ Mullaney, Thomas S. The Chinese Typewriter: A History, 2017.
* ↑ Guo, Li; Li, Jinying «Animating Chinese cinemas: A preface». Journal of Chinese Cinemas, 11, 2, 04-05-2017, pàg. 115–122. DOI: 10.1080/17508061.2017.1322781. ISSN: 1750-8061.
* ↑ Lent, John A.; Ying, Xu. Comics Art in China. Univ. Press of Mississippi, 2017-07-20. ISBN 9781496811752.
# Mèdea Djúgueli

Mèdea Djúgueli (Kutaissi, 1 d'agost de 1925 - Tbilisi, 8 de gener de 2016) fou una gimnasta artística georgiana que va competir sota bandera de la Unió Soviètica durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà les set proves del programa de gimnàstica. Guanyà la medalla d'or en la competició del concurs complet per equips i la de plata en el concurs per aparells equips. També destaca la quarta posició aconseguida en el salt sobre cavall.
En el seu palmarès també destaquen set campionats soviètics de salt sobre cavall, el 1945, 1947 i de 1951 a 1955 i un d'anelles, el 1953.
Una vegada retirada, el 1962, va exercir d'entrenadora de l'equip de gimnàstica artística de Geòrgia (1962-1965) i de la selecció de l'URSS (1965-1970). També fou àrbitre internacional i de 1991 a 2005 fou vicepresidenta de la Federació de gimnàstica de Geòrgia.

## Referències

* ↑ «Olympedia – Medeya Jugeli». [Consulta: 19 gener 2024].
* 1 2 3 «ДЖУГЕЛИ Медея Николаевна | Российские спортсмены | Спортивная Россия» (en rus). [Consulta: 19 gener 2024].
# Mästerman

Mästerman (en suec L'amo) és una pel·lícula muda dramàtica sueca de 1920 dirigida per Victor Sjöström.

## Sinopsi

Samuel Eneman, un home solitari i ric d'un poble suec, evita que dos homes violin una noia del poble. Més tard ella li demana que li presti diners, que pagarà treballant a casa seva com a serventa.

## Repartiment

* Victor Sjöström - Sammel Eneman
* Concordia Selander - Mutter Boman
* Greta Almroth - Tora
* Harald Schwenzen - Knut
* Tor Weijden - Mariner
* Torsten Hillberg - Mariner
* Olof Ås - Mariner
* Simon Lindstrand - Taverner
* William Larsson - Amo del vaixell
* Emmy Albiin - Pobra dona

## Producció

La pel·lícula es va estrenar l'11 d'octubre de 1920. El rodatge de la pel·lícula es va dur a terme a Filmstaden Råsunda amb exteriors d'Öregrund, Vallentuna i Gävle per Julius Jaenzon. La pel·lícula va comptar amb textos manuscrits i vinyetes de dibuixos animats, interpretats per l'artista Arthur Sjögren.

## Referències

* ↑ «Progressive Silent Film List: A Lover in Pawn». Silent Era. [Consulta: 25 abril 2009].

## Enllaços externs

* Mästerman al Svensk Filmdatabas
* Mästerman a Internet Archive
# Nathalie Arthaud

Nathalie Arthaud (Peyrins, Droma, 23 de febrer de 1970) és una professora i política francesa, i portaveu del partit polític Lutte ouvrière (LO). També és regidora municipal de joventut a l'ajuntament de Vaulx-en-Velin, electa dins d'una llista presentada pel Partit Comunista Francès, que igualment incorporava militants de Initiative citoyenne i Les alternatifs, agrupacions polítiques menors. D'altra banda, és professora d'economia i administració al lycée Le Courbusier d'Aubervilliers, Seine-Saint-Denis als suburbis de París.

## Trajectòria

Nathalie Arthaud va ocupar el càrrec de portaveu d'Arlette Laguiller durant la campanya per a les eleccions presidencials de 2007. En la conferència de premsa al final del congrés anual de Lutte ouvrière, Nathalie Arhuad fou designada oficialment portaveu nacional del partit. Com a nova portaveu nacional de LO, va dirigir la campanya del seu partit per a les eleccions al Parlament Europeu de 2009 a França. Fou cap de llista del seu partit en la Circumscripció sud-est de França, obtenint 24.727 vots, és a dir un 0,84 % dels sufragis. En les eleccions regionals de 2010 a Roine-Alps, la llista que encapçalava va obtenir 1,42 % dels sufragis emesos.
Des de llavors ha sigut candidata a la presidència de França pel seu partit polític a les eleccions presidencials franceses de 2007, 2012, 2017 i actualment ho és a les eleccions presidencials de 2022.

## Referències

* ↑ Liste des conseillers municipaux Arxivat 2012-02-19 a Wayback Machine.(en francés)
* ↑ Extrait du journal télévisé de France 2 et bilan du congrès dans la revue Lutte de Classe. (en francés)
* ↑ Interview au Journal du Dimanche. (en francés)
* ↑ Élections européennes de 2009 en France - resultados en la circunscripción Sudeste en el sitio del Ministerio francés del Intérieur. (en francés)
* ↑ «Élections régionales 2010 - Rhône-Alpes». Ministerio francés del Intérieur. Arxivat de l'original el 2010-03-17. [Consulta: 10 març 2020].. (en francés)
* ↑ «Qui és qui al nou govern del Consell per la República?». [Consulta: 9 abril 2022].
# Nils Gabriel Sefström

Nils Gabriel Sefström (Ilsbo, 2 de juny de 1787 - Estocolm, 30 de novembre de 1845), va ser un químic suec.

## Biografia

Va ser estudiant i deixeble de Berzelius i mentre estudiava minerals associats a l'acer, va descobrir l'element que va anomenar vanadi. No obstant això, el mateix element havia estat descobert anteriorment per l'espanyol-mexicà Andrés Manuel del Río Fernández a Ciutat de Mèxic el 1801, que el va nomenar eritrono (encara que molts erròniament diuen eritronio). Friedrich Wöhler després va confirmar que vanadi i eritronio eren la mateixa substància. Malgrat això, el nom acceptat oficialment és vanadi. Sefström va donar aquest nom en homenatge a Vanadis, deessa escandinava de l'amor i la bellesa.

## Notes i referències

* ↑ Asimov, Isaac. «Sefström, Nils Gabriel». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 200. ISBN 8429270043.
* ↑ N. G. Sefström «Ueber das Vanadin, ein neues Metall, gefunden im Stangeneisen von Eckersholm, einer Eisenhütte, die ihr Erz von Taberg in Småland bezieht». Annalen der Physik und Chemie, 97, 1, 1831, pàg. 43–49. Bibcode: 1831AnP....97...43S. DOI: 10.1002/andp.18310970103.
* ↑ Pedro Cintas «The Road to Chemical Names and Eponyms: Discovery, Priority, and Credit». Angewandte Chemie International Edition, 43, 44, 2004, pàg. 5888–5894. DOI: 10.1002/anie.200330074. PMID: 15376297.

## Bibliografia

* Sjoberg, Sven Gosta «Nils Gabriel Sefstrom and the Discovery of Vanadium». J. of Chemical Education, 28, 6, 1951, pàg. 294–296. Bibcode: 1951JChEd..28..294S. DOI: 10.1021/ed028p294.
* Weeks, Mary Elvira «The Discovery of the Elements: VII. Columbium, Tantalum, and Vanadium». J. of Chemical Education, 9, 5, 1932, pàg. 863–884. Bibcode: 1932JChEd...9..863W. DOI: 10.1021/ed009p863.
* Svenskt biografiskt handlexikon: Sefström, Nils Gabriel, en suec.
# Nils Gunnar Lindström

* No s'ha de confondre amb Gunnar Lindstrom.
Nils Gunnar Lindström (Eksjö, 11 de febrer de 1896 - Eksjö, 6 d'octubre de 1951) fou un llançador de javelina suec que va competir durant la dècada de 1920. Era el germà gran del també atleta Elof Lindström.
Durant la seva carrera esportiva va prendre part en tres edicions dels Jocs Olímpics d'Estiu, els d'Anvers de 1920, de París 1924 i Amsterdam 1928, sempre en la prova de llançament de javelina. El 1920 acabà en sisena posició. Quatre anys més tard guanyà la medalla d'argent. Aquest mateix any va batre el rècord del món de la disciplina a la seva ciutat natal, Eksjö, amb 66,62 metres, i la millorà el 1925 amb 67,31 metres. Als Jocs de 1928 fou catorzè. Durant la seva carrera atlètica va guanyar sis títols nacionals, en el llançament de javelina convencional i a dues mans, els anys 1920, 1921, 1924 (2), 1926 i 1927.

## Millors marques

* Llançament de javelina. 67,77 metres (1928)

## Referències

* 1 2 «Olympedia – Gunnar Lindström». [Consulta: 17 agost 2024].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 693 [Consulta: 11 juliol 2024].
* ↑ «Gunnar Lindström - Sveriges Olympiska Kommitté» (en suec). [Consulta: 17 agost 2024].
* ↑ «Stora Grabbar». [Consulta: 17 agost 2024].
* ↑ «Track and Field Statistics». [Consulta: 17 agost 2024].
# Nils Hellsten

Nils Hellsten és el nom dels següents personatges:
* Nils Hellsten (gimnasta) (1885–1963), gimnasta suec; medalla d'or als Jocs Olímpics d'estiu de 1908
* Nils Hellsten (tirador d'esgrima) (1886–1962), tirador suec, medallista de bronze als Jocs Olímpics d'estiu de 1924
# NCT

NCT (en hangul, 엔시티; romanització revisada del coreà, Enssiti) és una boyband multinacional formada per SM Entertainment en 2016. El seu nom prové de Neo Culture Technology, un terme encunyat pel fundador de S. M., Lee Soo-man, va descriure el concepte del grup de tenir un nombre il·limitat de membres dividits en múltiples subunitats. Actualment consta de 23 membres (10 coreans, 6 xinesos, 2 japonesos, 1 taiwanes, 1 hongkonés, 1 estatunidenc, 1 canadenc i 1 tailandès).
La primera subunitat del grup, anomenada NCT U, va debutar a l'abril de 2016 amb el llançament de «The 7th Sense» i «Without You». NCT 127, la unitat basada en Seül, va debutar al juny del mateix any amb el miniàlbum homònim. La tercera subunitat, NCT Dream, va realitzar el seu debut amb la cançó «Chewing Gum» a l'agost de 2016. La quarta i fins al moment última subunitat és WayV, debutada el gener de 2019.

## Referències

* ↑ Herald, The Korea. «The Korea Herald» (en anglès). [Consulta: 13 novembre 2020].
* ↑ «SM Entertainment reveals new boy band, NCT». [Consulta: 13 novembre 2020].
* ↑ «NCT U confirms lineup, set to unveil singles ‘The 7th Sense,’ ‘Without You’». [Consulta: 13 novembre 2020].
* ↑ «SM 중국 신인 威神V(웨이션브이·WayV), 2019년 1월 데뷔» (en coreà). [Consulta: 13 novembre 2020].
# Nastasen

Nastasen fou rei de Núbia o Kus del 335 al 315 o 310 aC amb capital a Napata. Al començament del seu regnat un cap egipci anomenat Kambasawden va envair la Baixa Núbia però fou rebutjat pel rei, i amb el tresor acumulat a la victòria va fer un temple al deu Ammó. Altres texts esmenten combats amb pobles del desert, en les quals el rei apareix sempre com a victoriós.
Fou el successor del rei Akhraten (350-335 aC) i el va succeir Aktisanes (v. 315 o 310-270 aC)
# Llista de comtats de Delaware

L'Estat de Delaware, és el segon més petit en extensió dels Estats Units d'Amèrica, després del de Rhode Island, i s'organitza en només tres counties (comtats), que són els següents, per ordre alfabètic:
* Kent Capital: Dover
* New Castle Capital: Wilmington
* Sussex Capital: Georgetown
# Kanixka

Kanixka és el nom dels següents personatges:
* Kanixka I emperador de l'Imperi Kuixan (vers 127/151)
* Kanixka II, emperador de l'Imperi Kuixan (vers 225/245)
* Kanixka III, sobirà de l'Imperi Kuixan (vers el 268)
# Equilibrium

* Per a altres significats, vegeu «Equilibrium (grup de música)».
Equilibrium és una pel·lícula del director Kurt Wimmer. Es tracta d'una distopia en el futur després de la tercera guerra mundial, amb la humanitat privada de les emocions per l'efecte del 'prozium', l'opi de les masses i de l'arma més poderosa que l'home mateix ha pogut crear: ell mateix. S'ha doblat al català.

## Argument

Per vigilar i detenir als anomenats "ofensors dels sentits", és a dir, aquells que tenen objectes que siguin capaços de produir-los sensacions, el govern totalitari format per un tirà que anomenen "Pare" i un consell, ha designat una unitat coneguda com la clerecia grammaton, per vigilar i contenir la humanitat dintre de cada ésser vivent a 'Libria'. Al davant d'aquesta unitat hi ha el clergue tetragrammaton John Preston (Christian Bale) el company del qual comença a comportar-se estranyament després d'evitar la seva dosis de prozium: a partir d'aquest moment comença a sentir.

## Repartiment

* Christian Bale: John Preston
* Emily Watson: Mary O'Brien
* Taye Diggs: Andrew Brandt
* Angus Macfadyen: Vice-Conseller DuPont
* Sean Bean: Errol Partridge
* Matthew Harbour: Robbie Preston
* William Fichtner: Jurgen
* Sean Pertwee: Father
* David Hemmings: Proctor
* Emily Siewert: Lisa Preston
* Alexa Summer: Viviana Preston
* Maria Pia Calzone: Dona de Preston
* Dominic Purcell: Seamus
* Brian Conley: Supervisor
* Kurt Wimmer (cameo): víctima rebel

## Notes

* 1 2 Viviana Preston: Alexa Summer i Maria Pia Calzone fan el mateix personatge en el film, però en els crèdits apareixen separades: "Viviana Preston" i "Dona de Preston" respectivament.

## Referències

* ↑ «Equilibrium». Ésadir.cat. [Consulta: 13 novembre 2022].
* ↑ Mitchell, Elvis «Film Review; Preventing World War IV By Outlawing All Emotion» (en anglès). The New York Times.
# Puig Cornador (Vilanova de Sau)

El Puig Cornador és una muntanya de 621 metres que es troba al municipi de Vilanova de Sau, a la comarca catalana d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sant Vicenç d'Eus

«Sant Vicenç d'Eus» té aquests significats:
* Sant Vicenç d'Eus (segle xi), església romànica a la part d'avall d'Eus (Conflent, França).
* Sant Vicenç d'Eus (segle XVIII), església parroquial moderna a la part més alta d'Eus
# Dicearc de Tàrent

Dicearc de Tàrent, en grec antic Δικαίαρχος Dikaíarchos, fou un filòsof pitagòric esmentat per Iàmblic entre els filòsofs cèlebres. És possible que fos l'autor de l'obra Βίοι que alguns atribueixen al filòsof peripatètic Dicearc de Messana.

## Referències

* ↑ 2.Dicaearchus of Tarent a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1002
# Deogaon

Deogaon és una vila de Maharashtra al nord-oest d'Ellichpur.
S'hi va firmar el tractat de Deogaon el 17 de desembre de 1803, pel qual Raghuji Bhonsle II de Nagpur que havia estat derrotat a Laswari pels britànics cedia a aquestos la província de Cuttack incloent Balasore i tots els territoris a l'oest dels rius Wards.

## Bibliografia

* "Wellington in India" per Jac Weller, ISBN 058212784X
* "Maratha War Papers" per A. Bennell, 1998, ISBN 0750920696
# Dia Mundial dels Animals de Laboratori

El Dia Mundial dels Animals de Laboratori (en anglès World Day for Laboratory Animals) se celebra tots el anys el 24 d'abril. La setmana circumdant es coneix com a "Setmana mundial dels animals als laboratoris". La Societat Nacional Anti-Vivisecció (NAVS) descriu el dia com un dia internacional de commemoració per als animals als laboratoris.

## Història

El 1979, NAVS va establir el Dia Mundial dels Animals de Laboratori el 24 d'abril, l'aniversari de Lord Hugh Dowking. Aquest dia internacional de commemoració és reconegut per les Nacions Unides i ara mateix està marcat anualment per anti-viviseccionistes a tots els continents.
En 1980, People for the Ethical Treatment of Animals (PETA), dirigida per la seva fundadora, Ingrid Newkirk, va organitzar la primera protesta del Dia Mundial dels Animals de Laboratori als Estats Units.
Avui l'esdeveniment està marcat per manifestacions i protestes de grups oposats a l'ús d'animals en la investigació. L'abril del 2010, els manifestants van marxar pel centre de Londres demanant el fi de l'ús d'animals en la investigació. Una marxa similar va tenir lloc a Birmingham el 2012, i a Nottingham el 2014.
El Dia Mundial i la Setmana Mundial dels Animals als Laboratoris també han atret l'atenció de grups científics que defensen l'ús d'animals en la investigació. El 22 d'abril de 2009, membres d'UCLA Pro-Test van realitzar una vaga en suport de la investigació biomèdica en animals, i per a condemnar la violència i l'assetjament dirigits contra el professor David Jentsch per activistes animals.
NAVS i uns altres grups que s'oposen a la investigació amb animals han afirmat que les Nacions Unides reconeixen el Dia Mundial dels Animals als Laboratoris. Tot i això, el dia no està inclòs en la llista oficial de celebracions de les Nacions Unides.

## Enllaços externs

* UK Lloc web de l'esdeveniment
# Daniel David Moses

Daniel David Moses (Ohsweken, 18 de febrer de 1952 - 13 de juliol de 2020) fou un poeta i dramagurg lenape en llengua anglesa. Fou criat a la Reserva Six Nations, és autor de teatre i viu a Toronto. Autor de les peces Almighty Voice and His Wife: A Play in Two Acts (1992), Coyote City: A Play in Two Acts (1988), The Dreaming Beauty (1990), Belle Fille de l'Aurore (1991), Delicate Bodies (1992), Kyotopolis (1993), City of Shadows (1995), Brebeuf's Ghost (1996) i Sixteen Jesuses (2000).

## Enllaços externs

* Biografia Arxivat 2005-12-22 a Wayback Machine.
# Dia Internacional de la Llum

El Dia Internacional de la Llum celebra mundialment els beneficis de tenir llum. La data, 16 de maig,va ser escollida per l'Organització de Nacions Unides i reconeix anualment els avanços i aportacions de la llum a la cultura, el desenvolupament sostenible, la societat... i en àrees tan diverses com la medicina, les comunicacions o l'energia.
Sorgeix com una idea després de la celebració, el 2015, de l'Any Internacional de la Llum i les Tecnologies Basades en la Llum. Durant aquest any sorgeixen col·laboracions i contactes entre líders del sector tecnològic i científic de la llum, i per mantenir, impulsar i estimular aquestes relacions es proposa la creació del Dia Internacional de la Llum, des del qual impulsar la difusió dels avantatges de la recerca i utilització de la llum.
La Conferència General de la Unesco va decidir proclamar el 16 de maig com al Dia Internacional de la Llum, ja que es tracta de l'aniversari de la primera operació amb èxit de làser, dissenyat el 1960 per Theodore Maiman. La primera celebració es dura a terme a partir de l'any 2018.

## Dia Internacional de la Llum

L'agost de 2017, la Conferència General de la Unesco en la Resolució 39 C/40 decideix proclamar el 16 de maig Dia Internacional de la Llum. La celebració posa en valor el paper que té la llum en la nostra vida quotidiana i la funció que compleix en les ciències, la cultura i les arts, l'educació i el desenvolupament sostenible.
Des dels raigs gamma fins a les ones de ràdio, l'espectre de la llum ens brinda coneixement, tant sobre l'origen de l'univers com sobre les tecnologies que han configurat la nostra societat, en àmbits tan diversos com la medicina, la agricultura, l'energia i l'òptica per a la protecció del patrimoni cultural.
La llum ha tingut una repercussió significativa en les arts visuals i escèniques, la literatura i el pensament. L'estudi de la relació entre la llum i la cultura ofereix valuosos coneixements sobre les interaccions entre la ciència, l'art i les humanitats, i permet entendre i apreciar millor el nostre patrimoni cultural. El dia internacional també destaca la importància de la ciència i la tecnologia per promoure l'educació i millorar la qualitat de vida, per tal d'aconseguir els Objectius de Desenvolupament Sostenible fixats en l'agenda 2030 de les Nacions Unides.

## Referències

* ↑ javier.fernaud_375. «La UNESCO constituye el Día Internacional de La Luz» (en castellà), 21-10-2016. [Consulta: 16 maig 2018].
* 1 2 Tiempo, Casa Editorial El «Primer Día Internacional de la Luz» (en castellà). El Tiempo.
* ↑ «PROCLAMACIÓN DE UN DÍA INTERNACIONAL DE LA LUZ» (en castellà). UNESCO, 30-08-2017. [Consulta: 16 maig].
* ↑ «Preparan el primer Día Internacional de la Luz en 2018» (en castellà). Smart Lighting, 13-06-2017.

## Vegeu també

* Contaminació lumínica

## Enllaços externs

* Dia Internacional de la Llum - Lloc web oficial